Place Vendôme

Place Vendôme (Námestie Vendôme), pôvodne Place Louis le Grand (Námestie Ľudovíta Veľkého) je jedno z kráľovských námestí v Paríži, obdĺžnik so skosenými rohmi s rozmermi 213 x . Vzniklo v rokoch 1685 – 1699 na prianie kráľa Ľudovíta XIV. podľa plánov architekta J. Hardouin-Mansarta.
 Opis 
Place Vendôme je veľkolepé obdĺžnikové námestie v 1. obvode medzi Jardin des Tuileries a Operou, kde je i najbližšia stanica metra. Jeho osou prechádza jediná ulica (Rue de la Paix) a uprostred stojí Colonne Vendôme, pôvodne z roku 1810. Fasády domov okolo námestia majú jednotný architektonický vzhľad, ktorý sa zachoval v takmer neporušenej podobe. V posledných rokoch bolo pod námestím vybudované podzemné parkovisko, takže z neho zmizli parkujúce autá.

 Dôležité stavby 
400px|center|frameless N°1 : Hôtel Batailhe de Francès
 N°3 : Hôtel de Coëtlogon
 N°5 : Hôtel d’Orsigny
 N°7 : Hôtel Le Bas de Montargis
 N°9 : Hôtel de Villemaré
 N°11 : Hôtel de Simiane
 N°13 : Hôtel de Bourvallais
 N°15 : Hôtel de Gramont
 N°17 : Hôtel Crozat
 N°19 : Hôtel d’Évreux
 N°21 : Hôtel de Fontpertuis
 N°23 : Hôtel de Boullongne
 N°25 : Hôtel Peyrenc de Moras N°2 : Hôtel Marquet de Bourgade
 N°4 : Hôtel Heuzé de Vologer
 N°6 : Hôtel Thibert des Martrais
 N°8 : Hôtel Delpech de Chaunot
 N°10 : Hôtel de Latour-Maubourg
 N°12 : Hôtel Baudard de Saint-James
 N°14 : Hôtel de La Fare
 N°16 : Hôtel Moufle
 N°18 : Hôtel Duché des Tournelles
 N°20 : Hôtel de Parabère
 N°22 : Hôtel de Ségur
 N°24 : Hôtel de Boffrand
 N°26 : Hôtel de Nocé
 N°28 : Hôtel Gaillard de La Bouëxière

 Colonne Vendôme, bronzový víťazný stĺp cisára Napoleona I. postavený podľa vzoru víťazného stĺpa cisára Trajána v Ríme. Stojí na mieste jazdeckej sochy kráľa Ľudovíta XIV. zbúranej v roku 1792. Stĺp je  vysoký a má zhruba  v priemere, na vrchole je socha Napoleona a po obvode sa vinie bronzový reliéf o dĺžke , kde sú na 425 bronzových tabuliach znázornené Napoleonove bitky a víťazstva v roku 1805. Vnútrom vedie točité schodište hore na plošinu. Stĺp bol zbúraný v roku 1871 za Parížskej komúny a obnovený v roku 1873.
 V dome č. 12 zomrel v roku 1849 Fryderyk Chopin.
 V dome č. 13 sídli Ministerstvo spravodlivosti, pod jedným z okien v prízemí je umiestnený mramorový meter z roku 1795.
 V dome č. 15 je slávny hotel Ritz.
 V dome č. 16 predvádzal od roku 1778 lekár Mesmer ukážky hypnózy.
 Dom č. 23 si dal postaviť škótsky finančník John Law, ktorého rozsiahle podvody pri zavádzaní papierových peňazí spôsobili v  roku 1720 štátny bankrot.

 Pozri aj 
 Ľudovít XIV.

 Literatúra 
 Václav Fiala, Umělecká Paříž, Praha, Lidové noviny 2002, ISBN 80-7106-418-1, s. 162 – 163
 Danielle Chadych, Le Marais. Évolution d'un pyasage urbain, Paris, Parigramme 2005, ISBN 2-84096-188-1, s. 476 – 509

 Iné projekty 

 Externé odkazy 
 "Colonne de Vendôme" 
 "Place Vendôme - Paris

 Zdroj 

Vendôme
Kategória:Barokové stavby v Paríži